રાજકોટ મોરબી હાઇવે ઉપર પસાર થાવ એટલે ટંકારા ગામથી બે કિલોમીટર પહેલા રોડ ઉપર જ માંડવો નાખી જામફળનું વેચાણ થઈ રહ્યું છે પહેલી નજરે માન્યામાં પણ ન આવે તેવા એક કિલોગ્રામથી લઈ પોણો કિલો અને નાનામાં નાનું જામફળ ૩૦૦ ગ્રામથી વધુ વજનનું જોઈ આ જામફળ બહારથી અહીં વેચાણ માટે રાખ્યાનું લાગે, પરંતુ હકીકતમાં આ કમાલ કરી છે ટંકારા તાલુકાના જબલપુર ગામના ખેડૂત મગનભાઈએ…કપાસ મગફળી જેવા પાક એક બાજુ મૂકી મગનભાઈએ થાઈલેન્ડ જામફળ તરીકે ઓળખાતી જાતને પોતાની વાડીમાં વાવેતર કરી સંપૂર્ણ પણે ગાય આધારિત અને ટપક પદ્ધતિની ખેતી અપનાવી નિરાંતે લાખો રૂપિયાની આવક મેળવવાનો આઇડીયો અમલમાં મુક્યો અને આજે સફળ પણ થઈ ગયા.